# Tema№8. Daşary ykdysady syýasatyň kämilleşdirilmegi.

# 8.1. Daşary ykdysady syýasatyň manysy.

# 8.2. Türkmenistanyň daşary ykdysady işiniň döwlet kadalaşdyrylyşy.

# 8.3. Dünýä hojalygynyň globalizasiýasy şertlerinde Türkmenistanyň ykdysady howpsuzlygy.

# 8.1. Daşary ykdysady syýasatyň manysy.

Daşary ykdysady işiň döwlet kadalaşdyrylyşy ýurduň daşary ykdysady syýasaty bolup durýar.

**Daşary ykdysady syýasat diýlip**, beýleki ýurtlar bilen ykdysady gatnaşyklaryň kadalaşdyrylmagyna we ösdürilmegine düşünilýär.

Daşary ykdysady syýasat döwletiň içerki ykdysady syýasaty bilen aýrylmaz bag-lanyşyklydyr. Şonuň üçin onuň mazmuny, bir tarapdan, döwletiň geçirýän durmuş-ykdysady syýasatyny, beýleki tarapdan ykdysady ösüşiň wezipelerini aňladýar. Şu ýerden daşary ykdysady syýasatyň aşaky maksatlary gelip çykýar:

- beýleki ýurtlar bilen özara peýdaly hyzmatdaşlygy üpjün etmek;

- dünýä bazarynda ýurduň haryt öndürijileriniň bäsleşige ukyplylygyny golda-mak;

- ýurduň ykdysady howpsuzlygyny üpjün etmek;

- ýurduň söwda we töleg balansynyň deňagramlylygyny üpjün etmek.

Daşary ykdysady syýasatyň işjeňleşdirilmegi hojalyk gatnaşyklarynyň we ylmy-tehniki ösüşiň internasionallaşdyrylmagy bilen şertlendirilýär, bu aşakdaky faktor-lary hem şertlendirýär:

- dünýä bazarynda bäsleşmeli göreşiň ýitileşmegini;

- töleg balanslarynda artýan deňagramsyzlygynyň walýuta hümmetiniň durnuk-syzlaşmagyny;

Döwlet kadalaşdyrylyşynyň möhüm binýady we daşary ykdysady syýasatyny geçirmegiň möhüm guraly bolup söwda syýasaty durýar.

**Döwletiň söwda syýasaty** – daşary ýurt döwletleri bilen söwda gatnaşyklaryny ösdürmegiň täsir ediş çäreleriniň ulgamydyr. Daşäry söwda milli ykdysadyýeti ösdürmek üçin goşmaça serişdeleri almagy üpjün edýär we ýurduň haryt öndüri-jileriniň bäsleşige ukyplylygyny ösdürmäge ýardam berýär. Harytlaryň eksporty we importy milli girdejiniň we JIÖ-niň ösmegine ýardam berýär.

Daşary söwda gatnaşyklary administratiw we ykdysady usullar bilen kadalaş-dyrylýar. Administratiw usullar hukuk kadalarynyň we kanunlaryň esasynda çäklendiriji we rugsat beriji çäreleri göz öňünde tutýar, oňa söwda gatnaşyklarynyň hukuk taýdan kadalaşdyrylyşynyň namalary, gümrük kodeksleri, kararlary, düz-günleri we beýlekiler girip biler.

# 8.2. Türkmenistanyň daşary ykdysady işiniň döwlet kadalaşdyrylyşy.

Daşary ykdysady işiniň döwlet kadalaşdyrylyşynyň degerli zerurlygy ähli ösen ýurtlaryň hojalygy ýörediş tejribesi bilen tassyklanyldy.

**Daşary ykdysady işiniň (DYI) döwlet kadalaşdyrylyşy** – bu milli ykdysa-dyýetiň bähbitlerine DYI kämilleşdirmäge ýardam berýän kanunçylyk, ýerine ýetirijilik we gözegçilik häsiýetli çäreleriň ulgamy. DYI döwlet kadalaşdyryşynyň maksady ähli derejelerde daşary ykdysady işiň netijeliligini üpjün edýän hukuk, ykdysady we guramaçylyk şertlerini döretmekden ybaratdyr.

Daşary ykdysady işiň döwlet kadalaşdyrylyşy milli ykdysadyýetiň beýleki ulgamlarynyň kadalaşdyrylyşy bilen deňeşdireniňde, özüniň özboluşlylygyna eýedir, ol her bir döwletiň dünýä söwdasynyň halkara kadalaryny we ýorelgelerini hasaba almagynyň zerurlygy bilen şertlendirilýär. Döwlet kadalaşdyrylyşynyň çäreleri, bir tarapdan, milli eksporty giňeltmegiň we beýleki tarapdan, halkara guramalarynyň düzgünleri bilen kesgitlenilýär.

Türkmenistanda DYI kadalaşdyrmagyň predmeti bolup şu aşakdakylar dürýar:

* milli bähbitleriň goragy;
* milli eksport edijileri höweslendirmek;
* dünýä bazarlarynda milli eksport edijileriň ornuny pugtalandyrmak üçin gura-maçylyk çärelerini amala aşyrmak;
* milli ykdysadyýete daşary ýurt maýasyny çekmek, milli ykdysadyýete daşary ýurt maýa goýumlarynyň artyşyna ýardam bermek üçin şertleri döretmek.

Umumy görnüşde DYI – ni kadalaşdyrmagyň usullaryny iki topara bölmek bolar:

* amala aşyrylýan halkara amallary üçin pul ýygymlaryny kesgitlemäge esas-lanýan tarifler; importa we eksporta gümrük paçlary;
* mukdar görnüşini kabul edýän tarif däl ýa-da gymmatlyklaryň hereketiniň baha çäklendirmesi, eksport çäklendirmeleri, ykdysady jerime.

Milli döwlet daşary söwda syýasaty daşary söwda işiniň gümrük tarif (import we eksport gümrük tarifleriniň ulanylmagy) arkaly amala aşyrylýar.

**Kadalaşdyryşyň tarif usullary**. Söwda syýasatynyň we içerki bazaryň haryt-larynyň dünýä bazary bilen özara gatnaşygy halatynda döwlet kada-laşdyryşynyň guraly bolup gümrük tarifi çykyş edýär.

**Gümrük tarifi** – bu gümrük serhediniň üstünde geçirilýän harytlara we dünýä tejribesinde kabul edilen harytlaryň klassifikasiýanyň ulgamy esasynda DYI – niň nomenklaturasyna laýyklykda ulgamlaşdyrylan harytlary ulanylýan güm-rük ýygymlarynyň möçberleriniň umumy jemi.

Gümrük tarifini ulanmagyň maksatlary şu aşakylardan ýbarat bolup durýar:

* eksport bilen importyň, walýuta girdejileri bilen çykdajylaryň saklamak;
* strategik ösüşe laýyklykda önümçiligiň we sarp edilýän harytlaryň gurluşyny üýtgetmek üçin şertleri döretmek;
* daşary ýurt bäsleşiginiň ýaramaz täsirinden ykdysadyýeti goramak;
* Türkmenistanyň dünýä ykdysadyýetine netijeli goşulyşmagy üçin şertleri üpjün etmek.

Täsir usullary daşary ykdysady işe täsir etmäge hem, býujeti emele getirmegiň goşmaça çeşmesi bolmaga hem mümkinçilik berýär. Eksport we import amallarynyň tarif kadalaşdyrylyşynyň manysy tablisada görkezilýär.

|  |  |  |  |
| --- | --- | --- | --- |
| **Ady** | **Manysy** | **Ýöretmegiň maksady** | **Içerki bazara täsiri** |
| Importa gümrük pajy | Gümrük gullugy-nyň gözegçiligi bilen getirilýän gymmatlyklardan alynýan döwlet pul ýygymy | Içerki bazary daşary ýurtly önüm iberiji-leriň bäsleşiginden goramak | Harydyň içerki bahasy galýar we dünýä bahasyndan ýokary bolmagy mümkin |
| Eksporta gümrük tarifi | Gümrük gullugy-nyň gözegçiligi bilen äkidilýän gymmatlyklardan alynýan döwlet pul ýygymy | Eksportyň köplügi-niň, býujetiň üstüniň ýetirilmeginiň hasa-byna içerki bazarda sarp edilişi belli bir derejede saklamak, defisitiň öňüni almak | Dünýä derejesinde önümiň içerki baha-syny saklamak |

**Gümrük paçlary** – bu ýurduň serhedinden geçirilýän harytlardan, gymmatlyk-lardan, emläkden gümrük edaralary tarapyndan alynýän döwlet pul ýygymlary (salgytlar).

Gümrük paçlary kadalaşdyryjy, hasaba alyş we höweslendiriş wezipeleri ýerine ýetirýärler.

Daşary ykdysady işi kadalaşdyrmagyň administratiw çäreleriniň hatarynda ygtyýarlandyrmak giňden ulanylýar. Bu eksport we import harytlaryna döwlet edaralary tarapyndan berilýän ýazmaça rugsatlaryň ulgamydyr. Ygtyýarlandyr-magyň ýoly bilen daşary söwda dolanyşygynyň mukdar kadalaşdyrylyşy amala aşyrylýar. Ygtyýarlandyrma harytlaryň iberilişiniň we töleg balanslarynyň deňag-ramlylygy, içerki bazarda islegi we teklibi kadalaşdyrmak, söwda gepleşiklerinde özara peýdalylygyň şertleşigini gazanmak maksatlarynda ulanylýar.

Daşary ykdysady, hususan-da, söwda gatnaşyklarynyň döwlet kadalaşdyryşynda ykdysady usullar möhüm ähmiýete eýedir. Daşary söwdany ösdürmegiň we milli häkimiýetiň durnuklylygyny pugtalandyrmagyň esaslary hökmünde eksporta höweslendirmäge esasy üns berilýär.

Eksport önümçiligini gytaklaýyn maliýeleşdirmek ýeňillikli salgyt salmagyň we karzlaşdyrmagyň ýoly bilen geçirilýär. Eksport edijilere salgydy peseltmek dürli usullar arkaly amala aşyrylýar. Ýeňillikleriň dürli görnüşliliginiň biri bolup salgyt karzy – eksportdan alynýan peýdanyň salgytlarynyň töleginiň möhletini uzaltmak.

Eksporty karzlaşdyrmak – höweslendirmegiň giňden ýaýran görnüşleriniň biri. Döwlet banklary kompaniýalara eksport önümçiligini ösdürmäge milli we erkin konwertirlenilýän walýutada ortaça möhletli (5 ýyla çenli) we uzak möhletli (25-30 ýyla çenli) karzlary berýär. Karzlar durnukly möçberler boýunça amatly şertlerde berilýär.

Eksporty ätiýäçlandyrmak ugry boýunça eksport edijileri goldamak işi alnyp barylýar. Içerki ätiýaçlandyrma hökümet tarapyndan amala aşyrylýar. Mysal üçin, geljegi bar bolan eksport işläp taýýarlamalary özleşdirýän “töwekgelçilikli firma-lara” düýpli maýa goýumlar ätiýaçlandyrylýar. Daşary ätiýäçlandyryş halatynda döwlet ekport bilen baglanyşykly syýasy we täjirçilik töwekgelçilikleriň belli bir bölegini öz üstüne alýar.

Karz töwekgelçiliginiň ätiýaçlandyrmasynyň milli ulgamy häzirki wagtda senagat taýdan ösen ýurtlaryň ählisinde we ösüp barýan ýurtlaryň birnäçesinde döredildi. Olarda esasy roly döwlet ätiýaçlandyryş edaralary oýnaýarlar, hususy edaralar kömekçi wezipelerini ýerine ýetirýärler.

Gümrük serhediniň üstünden harytlaryň we ulag serişdeleriniň geçmeginiň bellenilen degişli gümrük düzgüni arkaly daşary söwda alyş-çalşyny (eksportyň we importyň möçberi, gurluşy we şertleri) kadalaşdyrmak boýunça maksada gönük-dirilen döwlet işini Türkmenistanyň gümrük syýasaty özünde jemleýär. Onuň maksady gümrük gözegçiliginiň we gümrük territoriýasynda haryt alyş-çalşy kadalaşdyrmagyň gurallarynyň has netijeli peýdalanylmagyny, milli bazary gora-mak boýunça söwda-syýasy wezipeleri durmuşa geçirmäge gatnaşmagy, ykdysa-dyýetiň ösüşi höweslendirmegi, Türkmenistanyň ykdysady syýasatynyň esasy wezipeleriniň durmuşa geçirilmegine ýardam bermegi üpjün etmekde jemlenýär.

Gümrük syýasatyny durmuşa geçirmegiň esasy serişdeleri (gurallary) bolup gümrük paçlary, ýygymlary, gümrük resmileşdirilmegi we gümrük gözegçiligi, daşary söwdanyň ygtyýarlandyrylmagyny we dürli görnüşli gümrük çäklendir-meleri we ýönekeýleşdirmeleri durýar.

Häzirki wagtda gümrük işlerini resmileşdirmegiň we gümrük gözegçiliginiň kadalaşdyrylmagynyň tertibi, esasan, Türkmenistanyň gümrük kodeksi, şeýle hem gümrük paçlaryny tölemek boýunça Düzgünnama bilen kadalaşdyrylýar.

Şeýlelik bilen, Türkmenistanda daşary ykdysady işiň döwlet kadalaşdyrylyşy eksport-import amallarynyň deňagramlylygynyň, şeýle hem eksport edijileri höweslendirmegiň we milli bähbitleri goramagyň amatly şertlerini döretmäge gönükdirilendir.

# 8.3. Dünýä hojalygynyň globalizasiýasy şertlerinde Türkmenistanyň ykdysady howpsuzlygy

Garaşsyzlyk ýyllaryň içinde Türkmenistanda ýeterlik netijeli daşary ykdysady syýasat işlenilip taýýarlanyldy we ösdürildi. Häzirki wagtda ýokary depginli ýöre-dilýän “Açyk gapylar” syýasaty ykdysady, syýasy we medeni ugurlardaky tasla-malaryň giň toplumy boýunça dünýä bileleşigi bilen özara peýdaly gatnaşyklary ösdürmäge ýardam berýär. Halkara gatnaşyklarynyň işeňňirleşdirilmegi Türkme-nistana dünýä giňişligi möçberinde täze derejä çykmaga we geljekde dünýä bile-leşiginiň ösen ýurtlarynyň arasynda mynasyp orny eýelemäge anyk mümkinçilik berýär.

Türkmenistan daşary ykdysady iş ulgamynda daşary ýurt döwletleri bilen özara peýdaly söwda üçin amatly şertleri döredip, söwda-ykdysady gatnaşyklar babatynda dünýäniň ykdysady hyzmatdaşlyk boýunça hökümetara toparlaryny döretmek hakyndaky Ylalaşyklar baglaşyldy. Türkmenistan şu ölçegde halkara bileleşiginiň ägirt uly ynamyna, hemişelik Bitarap derejesine, daşary ykdysady syýasatyň ýokary hilli ölçeglerine, serişdeleriň ägirt uly baýlygyna we amatly ulag-geografiki ýerleşişe eýedir. Soňky ýyllarda işjeň daşary syýasat milli ykdysadyýetiň ileri tutulýan ulgamlaryna daşary ýurt maýalaryny gös-göni çekmäge amatly täsir etdi.

Türkmenistanyň ägirt uly baýlyklaryny özleşdirmäge gatnaşmaga taýýar bolan dünýäniň öňdebaryjy kompaniýalarynyň çekilmegini höweslendirýär. Milli ykdy-sadyýetiň ösüşi köptaraplaýyn özara peýdaly gatnaşyklaryň işjeňleşdirilmegine gönükdirilen bilelikdäki ykdysady taslamalaryň we maksatnamalaryň amala aşyrylmagyna ýärdam berýär.

Daşary ykdysady ulgamyň milli kadalaşdyryşynyň esasyny “Türkmenistanda daşary ykdysady iş hakyndaky”, “Daşary ýurt maýa goýumlary baradaky”, “Daşary ýurt konsepsiýalary baradaky”, “Maýa goýum işi baradaky”, “Daşary ýurt walýu-tasynyň kadalaşdyrylyşy hakyndaky”, “Daşary söwda işiniň döwlet kadalaşdyrylyşy hakyndaky” Türkmenistanyň Kanunlary, Türkmenistanyň Salgyt kodeksi, Türkme-nistanyň gümrük kodeksi we beýleki kanunçylyk hem kadalaşdyryjy-hukuk resminamalar düzýär.

Daşary söwda ulgamynda Türkmenistanyň esasy hyzmatdaşlary bolup Hytaý Halk Respublikasy, Eýran, Italiýa, Türkiýe, Birleşen Arap Emirlikleri, Russiýa Federasiýasy, Ukraina we beýlekiler durýar.

Türkmenistanda eksportyň esasy ugurlary bolup gaz, nebit we nebit önümleri, elektrik energiýasy, pagta süýümi, mata we pagta ýüplükleri, dokma we nebithimiýa senagatynyň önümleri durýarlar. Daşary ykdysady syýasatda açyk ykdysadyýete geçmäge we daşary söwda gatnaşyklary giňeltmek, daşary ykdysady işe gatnaşýan pudaklaryň sanyny artdyrmak, haryt öndürijileriň sanyny artdyrmak, dünýä maliýe guramalary bilen ykdysady gatnaşyklary işjeňleşdirmek esasy ileri tutulýan ugurlar bolup durýar.

Dünýä ykdysadyýetiniň mundan beýläk-de globalizasiýalaşýan şertlerinde Türk-menistanyň dünýä bazarlaryna çykmagynyň mümkin bolan mümkinçilikleri birnäçe anyk wezipeleriň we çäreleriň çözülmegi bilen kesgitlenilýär:

- çig malyň we materiallaryň dünýä haryt bazarlarynda Türkmenistanyň bäsleşige ukyply eksporta gönükdirilen ornuny giňeltmek, energogeçirijileriň eksportyny diwersifikasiýalaşdyrmak, taýýar önümleriň we hyzmatlaryň eksportyny mundan beýläk-de artdyrmak;

- ýurduň eksport mümkinçiligini artdyrmak, önümçiligiň zähmeti köp talap edýän, serişdeleri tygşytlaýan, ekologiki görnüşleriniň we häzirki zaman hyzmatlarynyň görnüşleriniň ösüşini çaltlandyrmagyň hasabyna olaryň daşarky bäsleşige ukyplygyny ýokarlandyrmak;

- kommunikasiýa we ulag, halkara syýahatçylygy we beýleki ýokary hilli hyzmatlary goşmak bilen halkara we milli taslamalaryň hem makstanamalaryň durmuşa geçirilişiniň ulgamynda Türkmenistanyň ykdysadyýetinde ösdürme-giň ileri tutulýan ugurlaryna daşary ýurt maýa goýumlaryny giňden çekmek, şu esasda daşary ykdysady gatnaşygyň täze hyzmatdaşlaryny çekmek üçin şertleri döretmek;

- içerki ösýän islegi we ýurduň import mümkinçiligini üpjün etmäge ukyply, önümleriň we hyzmatlaryň bäsleşige ukyply görnüşlerini giňeltmäge gönük-dirilen ykdysady işiň täze görnüşlerine kiçi we orta telekeçiligi çekmek;

- dünýä haryt bazarlaryna ýurduň önüm öndürijileriniň gatnaşmagyna deňhukukly şertleri üpjün etmek;

- ýurduň bäsleşige ukuply önümçiliginiň we hyzmatlarynyň görnüşlerini ösdür-mäge amatly şertleriň döredilmegine gönükdirilen gümrük-tarif syýasatyny geçirmek;

- daşary ýurtly hymatdaşlar bilen ylmy-tehniki hyzmatdaşlygy ösdürmek.